VIGAN CITY – Awan iti aniaman a naibaga a parikot ti menor de edad a sakristan a nagpakamatay kas kinuna dagiti kakaduana iti kombento idiay Bgry. Poblacion Banayoyo, Ilocos Sur.
Segun ken ni PLt. Melvin Trinidad iti Banayoyo Police Station, ti biktima ket maysa nga estudyante iti SLC, San Fernando City, La Union nga agnaed idiay Brgy. Palugan, Tagudin.
Ngem maibasar iti imbestigasyon, naibaga ti nobya ti biktima a ma-depdepress iti online class ken mabain ti biktima ta saanen a makatulong iti kombento gapu iti kinaadu nga ubraenna ken nangipasimudaag a kayatnan iti agpakamatay.
Babaen ti barikes ket nagbekkel ti biktima iti convent room iti Our Lady of Lourdes Parish idi alas syete ti rabii ti September 9, 2021.
ilo_Latn ilo_Latn ilo_Latn ilo_Latn